## **FELHÍVÁS GYOMMENTESÍTÉSRE**

Az élelmiszerláncról és hatósági felügyeletéről szóló 2008. évi XLVI.  törvény (továbbiakban: Él.tv.)  17. § (4) bekezdésében foglaltak alapján a védekezési, gyommentesítési tevékenységeket a vegetációs periódus alatt, de legalább október 31-ig folyamatosan el kell végezni, minden gyomnövény esetében.  
  
**Kincsesbánya területén számos ingatlanon** elszaporodtak a gyomnövények, melyek átterjedhetnek a szomszédos ingatlanokra, károsítva az emberi egészséget, valamint elhanyagolt terület benyomását keltik, ezért felhívjuk a tulajdonosok figyelmét, hogy **gyommentesítési kötelezettségüknek tegyenek eleget**, s ezt követően ezt az állapotot a vegetációs időszak végéig folyamatosan tartsák fenn!

Vegyszeres kezelés csak olyan területeken végezhető, ahol emberi egészség nem forog veszélyben. A permetezést az előtt kell elvégezni, mielőtt a növény a 10 cm-es magasságot eléri.

**Amennyiben a tulajdonos az esetleges írásbeli felszólításnak sem tesz eleget, úgy az Él.tv. 50 § (1) bekezdése alapján hatósági határozattal kötelezhető a végrehajtásra. Annak eredménytelensége esetén, közérdekű védekezés alapján a költségek megtérítésére kötelezzük. Egyúttal az élelmiszerlánc-felügyeleti szerv növényvédelmi bírságot szab ki, melynek összege 15.000 Ft –tól 5.000.000 Ft- ig terjedhet.**

**A fenti törvény értelmében június 30. után előzetes felszólítás nélkül közérdekű védekezés rendelhető el a parlagfűvel fertőzött területre, melynek költségei adók módjára behajthatóak.**

Tisztelettel kérünk mindenkit a fentiek maradéktalan betartására!